– На самой справе такіх грамадзян больш, – растлумачыла старшыня Засінцаўскага сельскага Савета Ірына Сугак, – але ўсе яны на заработках у суседніх краінах. Сярод мясцовых жа – толькі тры чалавекі, не занятыя ў эканоміцы. Гэта мужчыны працаздольнага ўзросту, у кожнага – свае прычыны не працаваць. Адзін – перадпенсійнага ўзросту – не можа працаваць па стане здароўя. Другі раней працаваў у лясніцтве, але за выпіўку быў звольнены, зараз не можа працаўладкавацца, перабіваецца выпадковымі заработкамі. Трэцяга мужчыну, які раней працаваў у мясцовым сельгаспрадпрыемстве, не задавальняе заработная плата. Летам, лічыць ён, можна сябе забяспечыць за кошт збору лясных дароў – грыбоў і ягад.